उत्तराखंड पीडि़तों को गोद लेगा वैश्य समाज, सुविधाएं पहुंचाएगा
भास्कर संवाददाता | होशंगाबाद
वैश्य समाज 2013 में उत्तराखंड त्रासदी का शिकार हुए समाज के लोगों को गोद लेगा। मूलभूत सुविधाएं पहुंचाने और सामान्य स्तर पर उनके जीवन को लाने का प्रयास किया जाएगा। गुरुवार को तहसील स्तरीय वैश्य समाज के सम्मेलन में यह फैसला लिया गया। सेठानीघाट स्थित अग्रवाल धर्मशाला में दोपहर 3 बजे शुरू हुए कार्यक्रम में कई विषयों पर भी चर्चा हुई। इसमें अग्रवाल, जैन, खंडेलवाल, माहेश्वरी, गुप्ता समाज के लोग शामिल हुए। सम्मेलन में उत्तराखंड त्रासदी में समाज के पीड़ित लोगों के जीवन को सुगम बनाने का बीड़ा समाज के लोगों ने उठाया। कार्यक्रम के मुख्य अतिथि भगवान दास अग्रवाल और संपत मूंदड़ा ने समाज को संगठित कर समाज के उत्थान में काम करने के बात कही। स्वागत भाषण उपाध्यक्ष डॉ. आरके जैन व सचिव आशीष गुुप्ता ने दिया। कार्यक्रम में नपाध्यक्ष अखिलेश खंडेलवाल भी शामिल रहे।
समिति का गठन
वैश्य समाज के सम्मेलन में प्रशासनिक समिति का गठन हुआ। तहसील अध्यक्ष नरेंद्र गोयल ने बताया समिति समाज के किसी भी व्यक्ति की समस्या में प्रशासनिक कार्यों में मदद करेगी। इसके ऋषभ शास्त्री, सुरेश अग्रवाल, एनसी जैन, भारती अग्रवाल, अजीत सेठी को सदस्य बनाया गया है।
ढाई घंटे चला सम्मेलन
150 सामाजिक सदस्य शामिल हुए।
संगठन को मजबूत बनाना और समाज के लोगों की मदद करने पर चर्चा हुई।
समाज की मदद के लिए 1 समिति का गठन हुआ।
सम्मेलन में दो बिंदू विशेष
सम्मेलन में महत्त्वपूर्ण दो विषय पर चर्चा हुई। समाज को एकत्र कर संगठित करने के लिए संगठन मजबूती और सामाजिक लोगों के मदद के लिए आगे आने पर बात हुई। भोपाल में बनाए जा रहे वैश्य समाज के भवन में दान देने पर भी बात की गई। अभी तक प्रदेश में 5 करोड़ सहयोग एकत्र हो चुका है।
होशंगाबाद। तहसील स्तरीय वैश्य समाज के सम्मेलन में समाजजन।
hin_Deva bho_Deva hin_Deva hin_Deva awa_Deva hin_Deva awa_Deva hin_Deva hin_Deva mag_Deva hin_Deva awa_Deva